Luisa Hesse-Darmstadtekoa

Luisa Hesse-Darmstadtekoa (alemanez, Luise von Hesse-Darmstadt; Darmstadt, 1761eko otsailaren 15a – Bensheim, 1829ko urriaren 24a) Hesse eta Rhingo lehen dukesa handia izan zen, Luis I.a Hesseko eta Rhingo duke handiarekin dukearekin ezkontzean.

 Bizitza 
Luisa Hesse-Darmstadt-ekoaren gurasoak Jorge Gilermo Hesse-Darmstadt-eko printzea (1722-1782) eta Maria Luisa Albertina Leiningen-Falkenburg-Dagsburg-ekoa (1729-1818),  Karlos Reinardo Leiningen-Dagsburg-eko kondearen alaba.

Printzesa Austriako Maria Antonietaren jarraigoan egon zen 1770. urtean, Frantziara ezkontzera joan zenean. Luisak eskutitzak trukatu zituen Frantziako erreginarekin 1792. urtera arte.

 Ezkontza 
Luisa 1777ko otsailaren 19an ezkondu zen, Darmstadt-en, bere lehengusuarekin, sasoi hartan Luis Hesse-Darmstadteko printze oinordekoarekin (1753-1830). Senarrak Hesse-Darmstadt dukerri handia gobernatu zuen 1790. urtetik aurrera Luis X.a landgrave izenez, eta 1806. urtetik aurrera Luis I.a, Hesseko eta Rhingo duke handia.

Luisak Fürstenlager Parke Estatalean eman zituen udako hilabeteak 1783. urtetik, eta bertan hil zen 1829. urtean. Han beti eman zien karitatea Auerbacheko biztanleei. Nazioak adeitsutzat eta ohoratutzat hartu zuen dukesa handia. Johann Wolfgang von Goethek bere gortean hartu zuen ostatu, eta Friedrich Schiller-ek bere Don Carlos lana irakurri zuen bere egongelan. Zera esaten da Napoleon Bonapartek koroa bat agindu ziola Luisa ederrari, bere sasoiko emakumerik argienetakotzat jotzen zuenari.

 Ondorengoak 
Luisa eta Luis I.a Hesse-Darmstadtekoak zortzi seme-alaba izan zituzten:

 Luis, geroago Luis II.a Hesse-Darmstadt-eko duke handia (1777-1848ko ekainaren 16a), Guillermina Badengoarekin ezkondua, seme-alabekin.
 Luisa Hesse-Darmstadt-ekoa (1789ko urtarrilaren 16a - 1811ko apirilaren 18a), Luis Anhalt-Köthengo printzearekin ezkondua, seme-alabekin.
 Jorge Hessekoa (1780-1856ko apirilaren 17ko abuztuaren 31), Karoline Török Szendrokoarekin (1786-1862) morganatikoki ezkondua, Menden-go baronesa 1804. urtean, Nidda-ko kondesa 1808. urtean eta Nidda-ko printzesa 1821. urteean. 1827. urtean dibortziatuak, seme-alabekin.
 Frederiko Hessekoa (1788-1867ko martxoaren 16a).
 Bi alaba jaio ziren hilda (1789).
 Emilio Hesse-Damardtekoa (1790-1856ko apirilaren 30a).
 Gustavo Hesse-Danardtekoak (1791-1806ko urtarrilaren 30a).

 Aintzatespenak 

 Luisenstraßek eta Luisenplatzek, Darmstadt-en, Luisa izena daramate.

 Erreferentziak 

 Bibliografia 

 Philip Alexander Ferdinand Walther: Darmstadt, what was like and what it has become, 240. or
 Carl Friedrich Günther: Anecdotes, character descriptions and memoirs from the Hessian area., 172. or

 Kanpo estekak 

Kategoria:Hesse-Darmstadteko landgravesak
Kategoria:1829ko heriotzak
Kategoria:1761eko jaiotzak
Kategoria:Emakumea
Kategoria:Dukesak